Les biblioteques ofereixen la consulta "in situ" del seu fons documental d'una manera lliure i gratuïta per cobrir les necessitats informatives, formatives i de lleure, tant d'infants com d'adults.
Els documents de les biblioteques es troben en prestatges ordenats per matèries segons una adaptació de la Classificació Decimal Universal (CDU) i agrupats per infants i adults.
Algunes biblioteques també ordenen parts del seu fons mitjançant centres d'interès i on agrupen tot tipus de documents d'un tema determinat.
Amb el carnet de biblioteca els usuaris poden emportar-se a casa lliurement i gratuïtament qualsevol document disponible.
Alguns fons de la biblioteca estan exclosos de préstec: les obres de referència, alguns exemplars de la col·lecció local, el darrer número de les publicacions periòdiques i qualsevol altra obra que la biblioteca consideri necessari.
Totes les biblioteques permeten el préstec de fins a 30 documents durant 30 dies: 15 llibres, 5 DVD, 5 CD's i 5 revistes.
Les biblioteques poden prestar lots de documents a: escoles, instituts, llars d'infants, llars d'avis, presons, etc.
Cada usuari pot realitzar fins a 5 reserves.
A l'usuari se li comunicarà l'arribada del document i disposarà de fins a 5 dies per passar a recollir el document, termini a partir del qual s'anul·larà la reserva i es procedirà a satisfer la sol·licitud següent.
En el cas que s'informi a la biblioteca d'una adreça de correu electrònic, la comunicació es realitzarà mitjançant aquest sistema.
A part del fons de la pròpia biblioteca també es pot fer préstec de fons disponible a d'altres biblioteques públiques de Catalunya, a la Biblioteca Nacional de Catalunya, a la CePSE i a algunes biblioteques públiques d'Andorra.
El podeu sol·licitar a la vostra biblioteca.
Consisteix en oferir i localitzar informació del fons de la pròpia biblioteca o d'altres mitjançant els catàlegs o recursos electrònics.
Les biblioteques seleccionen, recullen i ofereixen fons relatius al territori (sigui municipal o comarcal).
Les biblioteques públiques de Tarragona disposen de connexió a Internet per als seus usuaris.
El personal de les biblioteques informarà del servei: costos (en cas d'existir), si cal reservar torn, si hi ha la possibilitat d'imprimir, etc.
L'accés a Internet es complementa amb altres serveis oferts com:
Mitjançant visites guiades, visites a escoles i entitats, formació en tecnologies de la informació i comunicació, etc., els usuaris poden conèixer el funcionament de la biblioteca, els seus serveis, cercar als seus catàlegs...
És un espai multimèdia dedicat a l'accés a la informació i al suport actiu en la formació, a fi de:
Aquest servei potencia l'ús de les noves tecnologies, la inclusió social i laboral, oferint formació en alfabetització informacional, formació específica per accedir al món laboral: orientació acadèmica i professional, formació en llengües...
Les biblioteques organitzen activitats amb l'objectiu de promoure la lectura i difondre el seu fons i els seus serveis: tallers de lectura, presentacions de llibres, clubs de lectura (presencials i virtuals), hores del conte, xerrades, conferències...
Les biblioteques promocionen la cultura a través d'exposicions, conferències, etc.
Podeu consultar els Clubs de lectura impulsats pel Servei de Biblioteques.
Consisteix en la recomanació d'obres ajustades a les necessitats dels lectors.
Podeu dirigir-vos al bibliotecari per demanar-li que us recomani una novel·la --del tipus que desitgeu--, o qualsevol altra lectura que us pugui interessar: per exemple altres obres que hagi escrit un autor de la vostra preferència, altres obres sobre un tema concret, etc...
Periòdicament s'editen guies de lectura, de novetats, temàtiques, que podeu trobar impreses a les biblioteques o penjades a les seves webs o blocs on trobareu llibres i altres documents recomanats pels professionals que treballen a les biblioteques.
Les biblioteques disposen i/o poden aconseguir lots en diferents llengües, lots de lectura fàcil, àudiollibres... el centre coordinador és la Central de Préstec i Serveis Especials (CePSE).
La CePSE és un equipament del Sistema de Lectura Pública de Catalunya que té com a objectiu donar suport a les biblioteques públiques del país.
És funció de la CePSE oferir una sèrie de serveis i col·leccions destinats a millorar l'oferta documental d'aquestes biblioteques.
A través del fons documental de la CePSE, les biblioteques públiques poden demanar en préstec aquells documents que són de d'interès pels seus usuaris.
La col·lecció de la CePSE inclou més de cent mil documents de diferents temàtiques, llengües i suports, que s'adrecen al públic en general i també a diferents col·lectius (escoles, instituts, clubs de lectura de les biblioteques, fons específics per a usuaris nouvinguts, persones amb dificultats lectores, etc.).
Igualment facilita la gestió dels fons de baix ús de les biblioteques.
Tots els centres del Sistema de Lectura Pública de Catalunya poden enviar a la CePSE aquells documents de baix ús que poden ser reutilitzats d'acord amb els criteris establerts per el Servei de Biblioteques.
També és el centre coordinador del servei nacional de préstec interbibliotecari impulsat des del Servei de Biblioteques.
D'altres serveis que ofereixen algunes biblioteques: